OpenLLM-France/wikimedia huggingface dataset:
# Xerrac de dues mans

El xerrac de dues mans conegut també com a serra arborera o serra de trencar, és una serra de fulla ampla amb un mànec a cada extrem dissenyada per a tallar arbres, serrar troncs i fusta en diverses longituds, i per a afeblir peces de grans dimensions (troncs d'arbres, blocs de pedra tova). Es maneja per dos treballadors.
Mentre que algunes modernes serres mecàniques són tan grosses que requereixen ser manejades per dues persones, les serres arboreres eren fonamentalment importants quan s'utilitzava la força de l'home. Una serra d'aquest tipus podia mesurar entre 1 i 4 metres de llarg, i fins i tot de vegades 5 metres, amb un mànec a cada extrem. En alguns casos, com quan es talen sequoies gegants, les fulles de serra es podien soldar d'extrem a extrem, amb la finalitat de crear serres més llargues.
La tècnica del tall amb dos homes implicava que hi hagués un serrador a cada extrem. Junts, els serradors s'alternarien tirant de la serra a través de la fusta. Si el tall es començava a tancar, fet que dificultaria el moviment de la serra, s'inserien unes falques darrere de la fulla de serra per tal de mantenir obert el tall. El tall per sota d'un tronc suspès, anomenat "trossejament per baix", també podria haver estat utilitzat si la unió convertia en un gran problema.
S'han fet servir moltes variants en el disseny, però totes s'inclouen principalment en dos tipus. Les serres de tala van ser utilitzades per a talar els arbres, i les serres de trossejament s'utilitzen per a tallar arbres talats per a obtenir fusta. Les dues aplicacions requereixen dissenys lleugerament diferents: una serra de tala té una fulla més estreta, el que permet inserir les falques més fàcilment, mentre que una serra de trossejament té una fulla més ampla, un fet que li dona més força.
Les serres arboreres estaven dissenyades per a tallar en ambdues direccions. El curós disseny de les dents feia necessari netejar les serradures durant el tall.
Els xerracs de dues mans ja eren coneguts pels antics romans, però no es van fer comuns a Europa fins a mitjans del segle xv. Als Estats Units, es van utilitzar serres arboreres ja des de mitjans del segle xvii, però les serres arobreres només van començar a reemplaçar les destrals de tala d'arbres al segle xix.

## Notes

* ↑ «Xerrac de dues mans». Cercaterm. TERMCAT, Centre de Terminologia.
* ↑ Tesaurus d'Art i Arquitectura
* ↑ Eines del carboner

## Referències

* The Crosscut Saw a Mother Earth News (consultat el 16 d'abril del 2005)
* Two Man Cross Cut Saw a VanNatta Forestry and Logging (consultat el 16 d'abril del 2005)
# What’s a Wife Worth?

What’s a Wife Worth? és una pel·lícula muda de la Robertson-Cole escrita i dirigida per Christy Cabanne i protagonitzada per Casson Ferguson i Ruth Renick. La pel·lícula es va estrenar 27 de març de 1921.

## Argument

Després de casar-se amb Rose Kendall, Bruce Morrison s'assabenta que el seu pare està molt malalt. Li demanen que mantingui el matrimoni en secret per no donar-li un disgust ja que volia que es casés amb Jane Penfield. Murray, el germà de Jane, s'assabenta del casament i fa xantatge a Bruce amenaçant-lo d'explicar-ho al pare. Després maquina per fer que els esposos es barallin i així aconseguir que Bruce s'acabi casant amb Jane. Malgrat que el pla funciona les dues noies queden embarassades de Bruce. El fill de Jane mor i el metge de la família per tal que els Morrison es quedin el de Rose com si fos seu. Gradualment, Bruce es va desil·lusionant amb Jane que negligeix la seva família per promoure les seves aspiracions socials. Quan Rose visita els Morrison per veure el seu fill, Bruce s'assabenta de la veritat i la parella es reconcilia.

## Repartiment

* Casson Ferguson (Bruce Morrison)
* Ruth Renick (Rose Kendall)
* Cora Drew (tieta de Rose)
* Virginia Caldwell (Jane Penfield)
* Alec B. Francis (James Morrison)
* Howard Gaye (Henry Burton)
* Lillian Langdon (Mrs. Penfield)
* Maxfield Stanley (Murray Penfield)
* Charles Wyngate (Dr. Durant)
* Helen Lynch (la noia del Retrospect)

## Referències

* ↑ «California chatter». Motion Picture Magazine XXI, 1, 01-02-1921, pàg. 120.
* ↑ «Cabanne production due soon». Motion Picture News XXIII, 14, 26-03-1921, pàg. 2307.
* ↑ Munden, Kenneth White; Institute, American Film. The American Film Institute Catalog of Motion Pictures Produced in the United States (en anglès). University of California Press, 1997, p. 882. ISBN 978-0-520-20969-5.
# Xenòcrates (escriptor militar)

Xenòcrates (Xenocrates, Ξενοκρὰτης) fou un escriptor grec. Va escriure una obra sobre tàctiques militars (τακτικός). Menagi pensa que seria el mateix Xenòcrates esmentat per Estrabó com instructor d'Hecateu de Milet.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Visualització

Per visualització s'entén com el conjunt de tècniques de creació d'imatges, diagrames o animacions amb la finalitat de comunicar un missatge. És una forma efectiva de comunicar mitjançant imatges, tant idees abstractes com concretes.
També s'entén per visualització, la pròpia imatge interna, les estructures cognitives que es generen a la ment de les persones.

## Referències

* ↑ Wijk, Jarke J. van «The Value of Visualization». 16th IEEE Visualization Conference VIS 2005, 2005.
* ↑ «Visualization». www.gdv.uni-hannover.de. [Consulta: 3 desembre 2016].
* ↑ Campderrós, Enric Brasó i. «Matemàtiques visuals». www.xtec.cat. [Consulta: 5 desembre 2016].

## Vegeu també

* Bruno Latour
* Imaginació
* Imatge mental
* Infografia
* Llenguatge visual
* Rudolf Arnheim
* Visualització de dades
# Lepidotrigla umbrosa

Lepidotrigla umbrosa és una espècie de peix pertanyent a la família dels tríglids.

## Hàbitat

És un peix marí, demersal i de clima subtropical (21°S-34°S).

## Distribució geogràfica

Es troba al Pacífic sud-occidental: és un endemisme de l'est d'Austràlia.

## Costums

És bentònic.

## Observacions

És inofensiu per als humans.

## Referències

* ↑ Günther A., 1860. Catalogue of the Acanthopterygian fishes in the collection of the British Museum. 2. Squamipinnes, Cirrhitidae, Triglidae, Trachinidae, Sciaenidae, Polynemidae, Sphyraenidae, Trichiuridae, Scombridae, Carangidae, Xiphiidae. Londres. Cat. Fishes v. 2. i-xxi + 1-548.
* ↑ uBio (anglès)
* ↑ Ogilby, J. D., 1910. On some new fishes from the Queensland coast. Endeavour Series, I. On some new fishes from the Queensland coast. Endeavour Series, I.: 85-139.
* 1 2 3 FishBase (anglès)
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Richards, W.J., 1992. Comments on the genus Lepidotrigla (Pisces: Triglidae) with descriptions of two new species from the Indian and Pacific oceans. Bull. Mar. Sci. 51(1):45-65.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Wightmanita

La wightmanita és un mineral de la classe dels borats. Rep el seu nom en honor de Randall H. Wightman (1915-1969), director d'exploració i explotació minera de la Riverside Cement Company (Califòrnia).

## Característiques

La wightmanita és un borat de fórmula química Mg₅O(BO₃)(OH)₅·2H₂O. Cristal·litza en el sistema monoclínic en forma de cristalls pseudohexagonals petits, aspres i prismàtics sense acabar, mostrant les cares {010}, {100}, {110}, i diverses altres formes menors; comunament en agregats radials.La seva duresa a l'escala de Mohs és 5,5.
Segons la classificació de Nickel-Strunz, la wightmanita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, hulsita, magnesiohulsita, aluminomagnesiohulsita, fluoborita, hidroxilborita, shabynita, gaudefroyita, sakhaïta, harkerita, pertsevita-(F), pertsevita-(OH), jacquesdietrichita i painita.

## Formació i jaciments

La wightmanita és un mineral molt rar que es forma en contacte amb pedra calcària metamorfosada. Va ser descoberta a la pedrera Commercial, al comtat de Riverside (Califòrnia, Estats Units) associada amb els següents minerals: fluoborita, szaibelyita, dolomita i calcita. També ha estat descrita al dipòsit de pedra calcària de Twin Lakes i en una ocurrència d'skarn al comtat de Fresno (Califòrnia).

## Referències

* 1 2 3 «Wightmanite» (en anglès). Mindat. [Consulta: 3 juny 2017].
* 1 2 «Wightmanite» (en anglès). Handbook of Mineralogy. Arxivat de l'original el 4 de març 2016. [Consulta: 3 juny 2017].
# Xavier Eritja i Ciuró

Xavier Eritja i Ciuró (Sallent, 26 de març de 1970) és un historiador i polític català, nascut a Sallent però resident a Lleida, diputat al Congrés dels Diputats en la XI i XII Legislatures.
És llicenciat en història per la Universitat de Barcelona, llicenciat en història medieval per la Universitat de Tolouse i un postgrau en gestió cultural per la Universitat de Lleida.
Fou president de l'Ateneu Popular de Ponent entre 2006 i 2012 i de la territorial d'Òmnium Cultural a Ponent entre 2014 i 2015. Portaveu de Lleida Decideix i membre fundador de l'Assemblea Nacional Catalana a Lleida. De cara les eleccions generals espanyoles de 2015 i 2016 va ser candidat d'Esquerra Republicana de Catalunya a la circumscripció de Lleida i fou elegit diputat.

## Obres

* Refer una "cultura de riu". Arts: revista del Cercle de Belles Arts de Lleida, N° 35, 2011, pp. 12–15. ISSN 1576-8368
* Sondeig arqueològic d'urgència al castell de Corbins (Segrià, Lleida): segles XII-XIII. En coautoría con Enric Tartera Bieto, Montserrat Gené. Revista d'arqueologia de Ponent, Nº 8, 1998 - pp. 139–150. ISSN 1131-883X
* De l'Almunia a la Turris: organització de l'espai a la regió de Lleida (segles 11-13). Universitat de Lleida, 1998 – p. 100. ISBN 8484090116, ISBN 9788484090113

## Referències

* ↑ «Francesc Xavier Eritja Ciuró - XIII Legislatura - Congreso de los Diputados». [Consulta: 10 gener 2021].
* ↑ «La militància d'ERC a Ponent confirma Eritja». El Punt Avui. [Consulta: 7 novembre 2015].
* ↑ Fitxa del Congrés dels Diputats

## Enllaços externs

* UA1 Lleida 104.5 FM: L'opinió, amb Xavier Eritja Ciuró, president d'Òmnium Lleida-Ponent
«Obra de Xavier Eritja i Ciuró» a Dialnet.
# William Allen (cardenal)

William Allen (Lancashire, 1532 - Roma, 16 d'octubre de 1594) fou un sacerdot catòlic anglès nomenat cardenal el 1587 pel Papa Sixt V.

## Biografia

Era acadèmic d'Oxford, fugí d'Anglaterra en pujar al tron Elisabet I i fou nomenat rector del Seminari de Douai, la missió del qual era formar en el sacerdoci exiliats anglesos disposats a retornar secretament com a missioners a Anglaterra. Donà suport a la formació de l'Armada Invencible i el 1588 publicà als Països Baixos An Admonition to the Nobility and People of England and Ireland concerning the present wars, made from the execution of his holiness' sentence, by the high and mighty King Catholic of Spain, on satiritzava mordaçment Elisabet i invitava la població catòlica a sumar-se a l'exèrcit alliberador. Si l'Armada Invencible hagués aconseguit els seus objectius, Allen s'hauria convertit en governador interí d'Anglaterra sota l'autoritat del Papa i del rei d'Espanya, segons una nota de Felip II de Castella al duc de Parma, governador dels Països Baixos, datada el 5 d'abril de 1588.
Era membre de la comissió per a la revisió de la Vulgata, amb Gregory Martin i Richard Bristow publicà el 1582 al Col·legi Anglès de Reims una traducció a l'anglès del Nou Testament. Publicà també dos tractats apologètics en llatí denunciant les persecucions que patien els catòlics a Anglaterra sota el govern d'Elisabet de Tudor.

## Referències

* ↑ Martin y Parker, pp. 60-61 y 480, nota 15.
* ↑ «Allen, William (1532-1594). Notice de personne». Bibliothèque nationale de France.
# William Alvin Clemens

William Alvin Clemens (anglès: William Alvin Clemens Jr.) (Berkeley, 15 de maig de 1932 - Berkeley, 17 de novembre de 2020) fou un paleontòleg estatunidenc especialitzat en l'evolució dels organismes terrestres del Mesozoic i Cenozoic. La seva passió per la paleontologia li vingué de nen, quan vivia a prop de la Formació Chadron de Wyoming.

## Enllaços externs

* Clemens al web de la Universitat de Califòrnia (anglès)
* William Clemens (anglès)
# William Allan

William Allan, nascut l'any 1782 a Edimburg i mort el 23 de febrer de 1850 fou un pintor escocès. Va ser president de la Royal Scottish Academy.
Va estudiar al Edinburgh College of Art sota la tutela de John Graham i amb David Wilkie, John Burnet i Alexander George Fraser. Va marxar a continuació a Londres, on va estudiar a la Royal Academy. Exposa la seva primera pintura l'any 1803. Va anar a continuació a Rússia el 1805, però aturat a Klaipėda, va marxar a continuació cap a Sant Petersburg. Va trobar allà a Alexander Crichton. Va passar diversos anys a Rússia, però també a Ucraïna, amb algunes excursions a Turquia i a Tartària. Va pintar el 1809 Russian Peasants keeping their Holiday. Va tornar a Edimburg el 1814.
Va marxar a continuació a Roma, a continuació a Nàpols, a Constantinople, a Àsia Menor i a Grècia. Va tornar a Edimburg el 1830. El 1834 va visitar Espanya i el Marroc. El 1838, esdevingué president de la Royal Scottish Academy. El 1841 i el 1844 va tornar a Sant Petersburg. El 1847 va visitar França i l'Alemanya.

## Obres

* Russian Peasants keeping their Holiday (1809)
* Bashkirs (1814, Musée de l'Ermitage)
* Frontier Guard (1814, Musée de l'Ermitage)
* The Sale of Circassian Captives to a Turkish Bashaw (1816)
* Tartar Robbers dividing Spoil (1817, Tate Britain)
* John Knox admonishing Mary, Queen of Scots (1823)
* The Regent Murray shot by Hamilton of Bothwellhaugh (1825, Abbaye de Woburn)
* The Black Dwarf (1827, National Gallery of Scotland)
* Lord Byron in a Turkish Fisherman's House after swimming across the Hellespont (1831)
* Le Meurtre de David Rizzio (1833, National Gallery of Scotland)
* Slave Market (1838, National Gallery of Scotland)
* The Signing of the National Covenant in Greyfriars Kirkyard (Edinburgh City Arts Centre)
* The Recovery of the stolen Child (1841, Aberdeen, Galerie d'art)
* Battle of Prestonpans (1842, Collection privée)
* Peter the Great teaching his Subjects the Art of Shipbuilding (1845, Perdu)
* Waterloo, June 18, 1815' (1843, Apsley House)
* The Duke of Wellington - en route to Quatre Bras (1844, Collection privée)
* The Battle of Waterloo (1845, Académie royale militaire de Sandhurst)
* Battle of Bannockburn (National Gallery of Scotland, prêté au Monument William Wallace, Stirling)
* Heroism and Humanity (Robert the Bruce with soldiers) (1840, Kelvingrove Art Gallery and Museum)
# Volvo C30

El Volvo C30 és un automòbil de turisme del segment C produït pel fabricant suec Volvo des del 2006 fins al 2013. Va ser creat a partir del prototip Volvo SCC. És un cotxe amb porta posterior de tres portes i quatre places individuals que pretén competir contra els models d'alta gamma del segment, els Audi A3, BMW Sèrie 1, Mercedes-Benz Classe CLC i Volkswagen Scirocco.
El C30 estava dirigit al conductor urbà de fins a trenta anys i de família petita, destinat també per a joves amb el carnet recentment tret.

## Característiques

El C30 estava basat en els Volvo S40 i Volvo V50, que corresponen a les versions sedan i familiar respectivament. El seu frontal i la consola central són pràcticament idèntiques a la d'ells. La porta posterior de vidre negre és una herència de models anteriors de Volvo, com el 480 i el P1800ES.
Va sortir al mercat a Espanya amb preus a la franja entre els 20.500 i els 37.000 €. El seu motor dièsel 2.4 de cinc cilindres i 180 CV de potència màxima superen al quatre cilindres 2.0 de 170 CV del Grup Volkswagen com el més potent del segment C.
Mai va ser un gran èxit de vendes, degut en part a la maleta, que era força petita, i a les seves quatre places homologades, fet que el deixaven endarrere en practicitat en comparació amb vehicles del segment de gamma alta alemany.

## Antecedents

El model que anteriorment ocupava el lloc del C30 al catàleg de la marca era el 480ES, que es va deixar de fabricar el 1995. Aquest, al seu torn va ser hereu de l'anterior 1800.

## Motoritzacions
### Gasolina

* 1.6 litres, 4 cilindres, 100 CV
* 1.8 litres, 4 cilindres, 125 CV
* 1.8f litres, 4 cilindres, 125 CV (gasolina i bioetanol)
* 2.0 litres, 4 cilindres, 145 CV
* 2.4 litres, 5 cilindres, 170 CV
* 2.5 litres, 5 cilindres turbo 220 CV (T5)
* 2.5 litres, 5 cilindres turbo 310 CV (R)

### Turbodièsel

* 1.6 litres, 4 cilindres, 109 CV
* 2.0 litres, 4 cilindres, 136 CV
* 2.4 litres, 5 cilindres, 180 CV (D5)

## Referències

* 1 2 Sergeev, Angel «¿Cómo sería el Volvo C30 en la actualidad?». Motor1, 19-05-2020 [Consulta: 5 juny 2022].
* ↑ «Copia archivada». Arxivat de l'original el 5 de març de 2016. [Consulta: 17 gener 2014].
* ↑ Carlos «Volvo C30, fotos e información». Motor Pasión, 24-07-2006.
* ↑ «Volvo C30 2007 - Información general | km77.com». www.km77.com. [Consulta: 19 desembre 2016].
# XMMS

XMMS (X MultiMedia System) és un reproductor de música molt semblant a Winamp, inclús els accessos directes són els mateixos ens els dos programes. És programari lliure i funciona en plataformes Unix i BSD sota llicència GNU GPL. Va ser crear per Peter i Michael Alm el novembre de 1997. L'última versió estable va ser la 1.2.11, publicada el 16 de novembre de 2007. Originalment era conegut com a X11Amp, però gràcies a l'espònsor de 4Front Technologies, el 1999 va canviar el nom a XMMS.
XMMS és capaç de reproduir CD's d'àudio i alguns dels formats d'àudio més coneguts com ara MP3, OGG, WAV, WMA, FLAC, MPG, MP4, DSM, MOD, MPC, OGX, SPX, TTA, AAC, així com llistes de reproducció. També suporta l'ús de skins per personalitzar-ne l'aspecte i l'ús de complements per afegir-ne funcionalitats, com per exemple la reproducció d'alguns formats de vídeo, l'ús d'un comandament a distància, la sortida a una pantalla LCD externa o l'apagat de l'ordinador a una hora determinada. El motor de so de XMMS es pot triar a les opcions, suportant tant ALSA com DirectSound.
La interfície del programa està formada per tres finestres. La finestra principal és la que es carrega al iniciar el programa. Conté els controls per poder gestionar totes les funcions de reproducció i també poder obrir les altres dues finestres. La segona finestra és l'equalitzador, que és l'eina que permet calibrar l'òptima sortida d'àudio segons els altaveus que es tinguin instal·lats. La tercera finestra és la llista de reproducció. Totes tres finestres es poden acoblar entre elles i es pot ajustar igual que en Winamp.
Actualment, XMMS no és compatible amb els sistemes UNIX/Linux que utilitzin GTK+2.0, només funciona en sistemes que tinguin GTK+1.2.

## Referències

* ↑ «XMMS - EcuRed». [Consulta: 19 maig 2019].
* ↑ Fun Pirating + CD (en indonesi). Elex Media Komputindo. ISBN 9789792747829.
* ↑ «X11AMP changes name to XMMS and gets sponsored - Slashdot» (en anglès). [Consulta: 20 maig 2019].
* ↑ «XMMS 1 Overview and Supported File Types». [Consulta: 21 maig 2019].
* 1 2 3 Radulescu, Bogdan. «X MultiMedia System Review» (en anglès). [Consulta: 3 juny 2019].
* ↑ «X Multimedia System». Arxivat de l'original el 2019-06-02. [Consulta: 20 maig 2019].
* ↑ «X Multimedia System». [Consulta: 20 maig 2019].
* ↑ «X Multimedia System». Arxivat de l'original el 2019-06-02. [Consulta: 20 maig 2019].

## Enllaços externs

* Web oficial XMMS Arxivat 2005-09-22 a Wayback Machine.
# Ximanovsk

Ximanovsk - (rus) Шимановск - és una ciutat de l'óblast de l'Amur, a Rússia. Es troba a la vora del riu Bolxaia Piora, un afluent del Zeia, a 193 km al nord de Blagovésxensk, a 654 km al nord-oest de Khabàrovsk i a 5.499 km a l'est de Moscou.
# Xi Kang

Xi Kang (xinès: 嵇康, 223–262), també conegut com a Ji Kang, va ser un escriptor, poeta xinès, filòsof taoista, músic i alquimista del període dels Tres Regnes. Va ser un dels set savis del bosc de bambú que es va allunyar de la perillosa política de la Xina del segle iii per dedicar-se a l'art i al refinament.
És conegut com a autor i també va ser un famós compositor i intèrpret de guqin. Va ser descrit com un home alt i guapo (aproximadament media 1,88 metres).

## Biografia

Com a pensador, va escriure sobre longevitat, teoria musical, política i ètica. Entre les seves obres hi havia Yangsheng Lun (飬 生 論, Assaig sobre la vida nutritiva), Shengwu Aile Lun (聲 無 哀樂 論, Discurs sobre sons [com] que no tenen pena ni alegria, és a dir Sobre l'absència de sentiments a la música), Qin Fu (琴 賦, Una composició sobre el Qin) i Shisi Lun (釋 私 論, Discurs sobre la individualitat). Com a músic, va compondre diverses peces en solitari per al qin.
Va ser molt crític amb el confucianisme i va desafiar moltes convencions socials del seu temps, provocant escàndols i sospites. Es va casar amb la neta de Cao Cao. Ji Kang va assumir un càrrec sota l'estat de Cao Wei, però el treball oficial l'avorrí. Quan el regent Sima Zhao va arribar al poder, li va oferir una posició civil, però Ji Kang va rebutjar amb insolència l'enviat de Sima Zhao, Zhong Hui. Quan un dels seus amics va ser empresonat per falsos càrrecs, Ji Kang va declarar en la seva defensa, però tots dos van ser enviats a la presó. A instàncies de Zhong Hui, Sima Zhao va condemnar a mort Ji Kang. Tres mil erudits van sol·licitar el seu perdó, però els seus enemics eren implacables. Abans de la seva execució, es diu que va tocar una última melodia al guqin, una cançó de cigne perduda per sempre.
Va escriure Guangling San, una composició per als Guqin que relatava l'assassinat d'un rei de Han. Es va dir que estava inspirat en una visita espiritual i va ser àmpliament aclamat.

## Referències

* ↑ «Romance of the Three Kingdoms Groups/Bands • the Scholars of Shen Zhou». Arxivat de l'original el 2019-01-04. [Consulta: 26 octubre 2020].
* ↑ Lai, T.C. and Mok, Robert (1981). Jade Flute: The Story of Chinese Music. Schocken Books, New York.

## Bibliografia complementària

* Owen, Stephen [translator], Swartz, Wendy [translator], Tian, Xiaofei [editor], Warner, Ding Xiang [editor] (2017). The Poetry of Ruan Ji and Xi Kang Arxivat 2019-05-19 a Wayback Machine.. De Gruyter Mouton. ISBN 978-1-5015-0387-0
# Xílovo

«Xílovo» té aquests significats:
* Xílovo (Smolensk), localitat de l'óblast de Smolensk, a Rússia
* Xílovo (Novossibirsk), localitat de l'óblast de Novossibirsk, a Rússia
* Xílovo (Kaluga), localitat de l'óblast de Kaluga, a Rússia